יוסוף סבאלי

יוסוף סבאלי (בצרפתית: Youssouf Sabaly; נולד ב-5 במרץ 1993 בלה שנה שבצרפת) הוא כדורגלן סנגלי יליד צרפת המשחק בעמדת המגן הימני בקבוצת ריאל בטיס מלה ליגה ובנבחרת סנגל.

קריירת מועדונים 
סבאלי גדל במחלקת הנוער של פריז סן-ז'רמן. בשנת 2011 החל לשחק בקבוצת המילואים של המועדון.

ב-29 ביולי 2013 הושאל סבאלי למשך שתי עונות לאוויאן מליגת העל הצרפתית. ב-10 באוגוסט ערך את הופעת הבכורה שלו במועדון, בתיקו 1-1 נגד סושו במסגרת המחזור הראשון בליגה לעונת 2013/2014. בסך הכל ערך 65 הופעות ליגה במדי המועדון.

ב-31 באוגוסט 2015 הושאל סבאלי לנאנט מליגת העל הצרפתית. ב-13 בספטמבר ערך את הופעת הבכורה שלו במועדון, בהפסד 2-0 לסטאד רן במסגרת המחזור החמישי בליגה לעונת 2015/2016. ב-17 באוקטובר הבקיע את שער הבכורה שלו במועדון, בניצחון 3-0 על טרואה במסגרת המחזור העשירי בליגה. הוא ערך 28 הופעות ליגה במדי המועדון, בהן הבקיע שני שערים.

ב-4 באוגוסט 2016 הושאל סבאלי למשך עונה אחת לז'ירונדן דה בורדו מליגת העל הצרפתית. ב-1 ביולי 2017 חתם על חוזה קבוע במועדון. בסך הכל ערך 133 הופעות ליגה במדי המועדון, בהן הבקיע שער אחד.

ב-7 ביוני 2021 חתם סבאלי בריאל בטיס מלה ליגה. ב-21 בינואר 2022 ערך את הופעת הבכורה שלו במועדון, בניצחון 4-1 על אספניול במסגרת המחזור ה-22 בליגה לעונת 2021/2022. הוא ערך עשר הופעות ליגה בעונתו הראשונה במועדון, וכן זכה עם המועדון בגביע המלך הספרדי.

קריירה בינלאומית 
ב-10 בנובמבר 2017 ערך סבאלי את הופעת הבכורה שלו בנבחרת סנגל, בניצחון 2-0 על נבחרת דרום אפריקה במסגרת מוקדמות מונדיאל 2018.

הוא היה חלק מסגל הנבחרת בטורניר מונדיאל 2018, בו ערך שלוש הופעות, ובטורניר גביע אפריקה לאומות 2019, בו ערך שש הופעות.

נכלל בסגל נבחרת סנגל לטורניר מונדיאל 2022.

תארים 
ריאל בטיס
 גביע המלך הספרדי (1): 2021/2022

נבחרת צרפת עד גיל 20
 גביע העולם עד גיל 20 (1): 2013

קישורים חיצוניים

הערות שוליים 

כדורגלנים סנגלים
מגני כדורגל סנגלים
כדורגלני פריז סן-ז'רמן
כדורגלני אוויאן
כדורגלני נאנט
כדורגלני בורדו
כדורגלני ריאל בטיס
כדורגלני נבחרת סנגל
כדורגלני מונדיאל 2018
כדורגלני גביע אפריקה לאומות 2019
כדורגלני מונדיאל 2022
סנגלים שנולדו ב-1993